APSTIPRINĀTS

2013.gada 30.decembrī.
Latvijas Airēšanas federācijas
 Valdes sēdē
 protokols Nr. 3/30/12/2013

**Latvijas Airēšanas federācijas**

**Treneru komisijas NOLIKUMS**

1. **Vispārējie noteikumi**
	1. Šis nolikums nosaka Latvijas Airēšanas federācijas (turpmāk tekstā – LAF) Treneru komisijas (turpmāk tekstā – Komisija) izveides pamatojumu un kārtību, kā arī nosaka tās pienākumus un atbildību.
	2. Komisija darbojas LAF valdes pārraudzībā un kontrolē. Nevienam no Komisijas locekļiem nav tiesību pārstāvēt LAF attiecībās ar trešajām personām, vai LAF vārdā pieņemt lēmumus un parakstīt dokumentus, ja vien LAF valde nav izsniegusi atsevišķu pilnvarojumu.
	3. Attiecīgās Komisijas sastāvā var tikt iekļauti visi Latvijā praktizējošie treneri, bet tās sastāvs nedrīkst būt mazāks par 5 dalībniekiem.
2. **Komisijas priekšsēdētāja ievēlēšana, komisijas sastāva izveides kārtība un darba organizācija**
	1. Komisija ir pastāvīga LAF struktūrvienība, kuru vada tās priekšsēdētājs sadarbībā ar komisijas locekļiem.
	2. Komisijas priekšsēdētāju var izvirzīt jebkurš LAF valdes loceklis, un viņu apstiprina ar LAF valdes balsojumu, biedrības statūtos noteiktajā kārtībā.
	3. Komisijas pārējos locekļus izvirza Komisijas priekšsēdētājs un/vai katrs LAF biedrs, ievērojot principu, lai tajā būtu pārstāvēti visi Latvijas reģioni un/vai pilsētas, kurā tiek attīstīta airēšana.
	4. Komisijas sastāvu apstiprina LAF valde.
	5. Komisijas sastāvs tiek atjaunots vai papildināts vienu reizi gadā, pēc vasaras airēšanas sezonas beigām, ne vēlāk kā līdz 1.decembrim.
	6. Komisijas sēžu sasaukšana, to norise un lēmumu pieņemšanas kārtība atbilst principiem un kārtībai, kāda LAF statūtos noteikta LAF valdes sēžu sasaukšanai un lēmumu pieņemšanas kārtībai.
	7. Visi jautājumi Komisijā tiek pieņemti koleģiāli, par tiem balsojot. Ja balsojumā ir vienāds „par” un „pret” balsu skaits, tad noteicošā balss ir Komisijas priekšsēdētājam.
	8. Uz Komisijas sēdi var tikt uzaicinātas citas izskatāmajā jautājumā kompetentas personas.
	9. Komisijas loceklim ir jāatturas no lēmuma projekta sagatavošanas un lēmuma pieņemšanas, ja lēmums skar šā Komisijas locekļa personiskās, viņa ģimenes, radinieku vai to personu intereses, kuru likumiskais pārstāvis viņš ir.
	10. Komisija pieņem lēmumus jautājumos, kas kā uzdevumi tai noteikti šajā Nolikumā. Komisija var izskatīt un pieņemt lēmumus citos jautājumos, ja to ar atsevišķu lēmumu tai deleģējusi LAF valde.
	11. Informāciju par Komisijas darbu un pieņemtajiem lēmumiem masu informācijas līdzekļiem sniedz Komisijas priekšsēdētājs vai LAF nozīmēts/deleģēts pārstāvis.
3. **Komisijas uzdevumi**
	1. Analizēt un sniegt secinājumus par attiecīgās airēšanas sezonas sasniegumiem un trūkumiem.
	2. Savas kompetences ietvaros veicināt Latvijas un citu valstu airēšanas treneru sadarbību, un piedalīties airēšanas sporta popularizēšanas pasākumos Latvijā un ārpus tās robežām.
	3. Izstrādāt, analizēt un koordinēt ar airēšanas sportu saistītās metodiskās un tehniskās aktivitātes, t.sk.:

3.3.1 Sniegt savus priekšlikumus par Latvijas valsts izlašu sastāva noteikšanu aktīvajiem sportistiem.

3.3.2. Piedalīties valsts izlašu noteikšanai speciāli organizēto atlases sacensību nolikumu izstrādē un organizēšanā.

3.3.3. Piedalīties LAF piederošo laivu sadales noteikumu izstrādē.

* 1. Sniegt priekšlikumus par sacensību organizācijas (izziņošanas, norises, apbalvošanas utt) uzlabošanas iespējām.
	2. Sadarboties ar citām LAF komisijām, risināt jautājumus, kas saistīti ar airēšanas treneru interešu aizstāvību Latvijā.
	3. Nekavējoties informēt LAF par trūkumiem sportistu un treneru veselības un drošības apstākļu nodrošināšanā treniņu un sacensību laikā.
1. **Komisijas tiesības**
	1. Piedalīties LAF lēmumu izskatīšanā un pieņemšanā statūtos noteiktajā kārtībā.
	2. Saņemt informāciju par LAF valdē izskatītajiem jautājumiem un/vai pieņemtajiem lēmumiem.
	3. Piedalīties LAF organizētos pasākumos, iesniegt priekšlikumus par LAF darbību un tās uzlabošanu, aizstāvēt savu viedokli.
2. **Komisijas pienākumi**
	1. Ievērot LAF statūtus un pildīt LAF kopsapulces un valdes lēmumus.
	2. Ar savu aktīvu līdzdalību atbalstīt LAF mērķu un uzdevumu realizēšanu.
	3. Augsti turēt LAF labo vārdu un nepieļaut rīcību, kas grauj Komisijas un/vai LAF prestižu sabiedrībā.
3. **Grozījumi un papildinājumi Komisijas nolikumā**
	1. Grozījumus vai papildinājumus Komisijas nolikumā var ierosināt Komisijas priekšsēdētājs un Komisijas locekļi.
	2. Priekšlikumus par grozījumiem un/vai papildinājumiem Komisijas nolikumā izskata Komisijas sēdē un lēmuma projektu par tiem iesniedz apstiprināšanai LAF valdei.